SAN FERNANDO CITY, LA UNION - Nagsagaba iti pannakadunor iti nadumaduma a paset ti bagina ti maysa a panadero kalpasan a binagsol daytoy ti katrabahuanna ditoy siudad ti San Fernando, La Union.
Nabigbig iti suspek a ni Gilbert Estiponar, 28, baro, residente iti Brgy. Ambaracao Sur, Naguilian, La Union idinto a ti biktima ket ni Reymando Banita, 62.
Maibasar iti imbestigasyon binilin ti managan Jojo ti suspek a saanna a sungrodan ti oven a paglutlutuanda ngem saan daytoy a nangipangag isu a nakapungtot daytoy ket minalo ti suspek ti pala.
Agingga a nakaala met iti kutsilio ti suspek ket binagsol na daytoy ngem nakalisi idi a nakita daytoy ti biktima ket maipagarop a pinanggep na ti naganawa agingga nga isuna ti natamaan.
Dagus met a nakimmeg ti suspek idinto a naiturong met ti ospital iti biktima.
ilo_Latn ilo_Latn ilo_Latn ilo_Latn ilo_Latn